Janus Bugayski komentira izbore u BiH - 2004-10-07
BiH ne bi trebala misliti da je napuštena od strane NATO saveza, koji i dalje budno posmatra sitauciju i bit će spreman da se vrati ak
Ovo su vrlo važni lokalni izbori u smislu da su ih organizovali ljudi iz BiH gradjane te zemlje - pri tom mislim na sve građane BiH bez ozbira na njihovu nacionalnost. Međutim, rezultat izbora , iako se radi o koraku naprijed, još uvijek nije ono što se očekuje. U Republici Srpskoj nacionalne stranke, kao što je SDS, još uvijek imaju jako uporiše u istočnom dijelu zemlje, u istočnoj Hercegovini. Na području Banja Luke, njihova moć izgleda slabi. Vjerovatno zbog toga jer se na njih gleda kao na korumpirane, kao na stranku koja gleda vlastiti interes, koja ne radi na ekonomskom razvoju, ne otvara nova radna mjesta i tako dalje. Mislim da su tu izgubili na terenu, a to je evidentirano i na izborima, ali isto tako mislim da je to predstavlja korak ka daljoj demokratizaciji . Što se tiče Federacije BiH, dvije nacionalne stranke i dalje imaju dobre rezultate jer imaju mreže, čak od ranije formirane ,predratne komunističke mreže, ali i mreže koje su uspostavljene tokom rata. Ljudi još uvijek strepe od potencijalnih opasnosti, i u tome se nacionalne stranke predstavljaju kao njihovi najbolji zaštitnici. Odaziv glasača je bio relativno mali, oko 45 posto. Možda ljudi misle da lokalni izbori nisu tako važni, što je problem o kojem se mora povesti računa u budućnosti, mora se centralizirati država u Sarajevu i decentralizitrati na lokalnom nivou tako da lokalne vlasti imaju veće ovlasti kako bi privukli investitore i bavili se politikom koja je bitna za njihovo glasačko tijelo. Međutim, mnogo ljudi na nesreću po lokalne vlade , na te izbore gleda kao na traćenje vremena. Da li je Daytonski sporazum prepreka razvitku BiH , kao što je to nedavno u New Yorku izjavio predsjedavajući BH predsjendištva? Predsjednik je kazao da je vrijeme za BIH da radije krene ka modulu integracije, nego modulu Daytona, s čim se slažem. To ne znači da trebamo sve izbaciti što je po Daytonu, ali mislim da Dayton nepotrebno komplicira stvari. Potrebno nam je pojednostavljenje. Kakva je vlada, kakva je kontrola, koje su joj ovlasti , koji su kriteriji , koje ovlasti trebaju ispuniti kako bi se pridružili u NATO i EU. To su sve pitanja koja se trebaju riješiti u samoj BiH. Kada će Bih biti primljena u EU i Prterstvo za mir? Nadati se prije Turske.Ironično je da dio Evrope još uvijek nije dijelom Evropske unije, dok je Turska, čija je većinska teritorija van Evrope, na tom putu. Ja se nadam u sljedećih deset godina. Da li će snage EUFOR-a uspješno naslijediti SFOR u BiH i ko će biti odgovoran za hvatanje ratnih zločinaca? U smislu održavanja mira u zemlji i obavljanja funkcija na načina na koji ga je obavljao NATO savez u posljenjih nekoliko godina, mislim da će snage EUFOR-a to biti u stanju i nadam se da će steći povjerenje lokalnog stanovništva, da se na njih neće gledati kao na još jednu misiju UN-a, već kao na kredibilnu snagu. Iskreno rečeno, većina trupa će samo promijeniti svoje oznake i šljemove. Oni će biti iz istih snaga kao i snage NATO-a ,osim što neće biti američkih snaga koje će, s druge strane, imati manje zapovjedništvo u BiH. NATO će naravno budno posmatrati situaciju kako bi vidjeli da neće biti nekih problema, sukoba. U slučaju da , ne daj Bože dođe do pogoršanja situacije, NATO bi bio u stanju da intervenira uz pomoć određenih snaga. BiH ne bi trebala misliti da je napuštena od strane NATO saveza, NATO će biti spreman da se vrati ako dođe do neke ozbiljne situacije. Što se tiče pitanja hvatanja zločinaca, Mladić je negdje u Srbiji, a Karađić u BiH , i mislim da se u tom slučaju mora pribjeći operaciji specijalnih snaga NATO saveza. Na koji način bi rezultati izbora u Sjedinjenim Državam mogli utjecati na američku vanjsku politiku na Balkanu. To je dobro pitanje. Balkan nije spominjan tokom izborne kampanje, već samo Irak i Afghanistan. Mislim da će pred sljedećom administracijom proključati sva ona pitanja koja se moraju riješiti, ona se više ne mogu gurati pod tepih. Od tih je najkrupnije pitanje Kosova i njegovog finalnog statusa.I administracija predsjednika Busha, i tim senatora Kerry-ja znaju da se finalno rješenje mora staviti na sto. Druga stvar, bez obzira ko pobijedi ,moraju se predočiti kompromisna rješenja sa evropskim saveznicima. Mislim da Amerika ne može priuštiti ekonomski i vojni da bude otuđena od Evrope. Što se tiče BiH , ne mislim da će doći do bilo kakve međunarodne inicijative kako bi se zemlja promijenila . Mislim da mnogo toga treba poteći od samih ljudi BiH. Dat im je niz kriterija koje trebaju ispuniti, za pristupanje programima NATO saveza i EU. Kada trijezno pogledaju u sva ta pitanja koja su pred njima, moraju shvatiti da je najbolje rješenje i u njihovom interesu da se dogovore o jednoj jakoj državi, umjesto dva postojeća entitetska sistema s zbunjujućom upravljačkom strukturom, koji su , uz opstrukciju određenih političara , stalna prepreka na putu ka integracijama. Mislim da se to ne može nametnuti izvana, to je odluka koja se mora donijeti unutar BiH, koja se ionako tuži da UN prema njoj ima odnos kao prema djetetu.